তেজপুৰ লোকসভা সমষ্টিৰ কংগ্ৰেছ দলৰ প্ৰাৰ্থী তথা অসম চৰকাৰৰ অৱসৰপ্ৰাপ্ত অতিৰিক্ত মুখ্য সচিব এম জি ভি কে ভানুৱে শেহতীয়াভাৱে সংঘটিত হোৱা পঞ্চায়ত আৰু গ্ৰামোন্নয়নৰ নিযুক্তি কেলেংকাৰিৰ চিবিআই তদন্তৰ দাবী জনাইছে।
তেজপুৰত কংগ্ৰেছ দলৰ পৰা এগৰাকী শক্তিশালী প্ৰাৰ্থীৰূপে নিৰ্বাচনত অৱতীৰ্ণ হোৱ ভানুৱে সোমবাৰে তেজপুৰত সংবাদ মাধ্যমৰ আগত বিস্ফোৰক অভিযোগ উত্থাপন কৰি সকলোৰে দৃষ্টি আকৰ্ষণ কৰিবলৈ সমৰ্থ হৈছে।
আসন্ন লোকসভা নিৰ্বাচনৰ বাবে আৰু মাত্ৰ কেইটামান দিন বাকী থকা অৱস্থাত ভানুৰ এই বিস্ফোৰণ ৰাজনৈতিকভাৱে গুৰুত্বপূৰ্ণ হিচাপে বিবেচিত হৈছে।
আনহাতে, অৱসৰপ্ৰাপ্ত অতিৰিক্ত মুখ্য সচিব এম জি ভি কে ভানুৱে পঞ্চায়ত আৰু গ্ৰামোন্নয়ন বিভাগৰ মন্ত্ৰী নৱ দলেক লাই ডিটেক্টৰৰ সন্মুখত পৰীক্ষা কৰোৱাৰো আহ্বান জনায়।
ইপিনে, ভানুৱে মন্ত্ৰী পল্লৱ লোচন দাসৰ বিৰুদ্ধে চাহ শ্ৰমিকক প্ৰতাৰণা কৰাৰ অভিযোগ উত্থাপন কৰি কয় যে ৱেজ বৰ্ডে চাহ বাগানৰ শ্ৰমিকৰ মজুৰি ৩৫১ বৃদ্ধিত অনুমোদন দিছিল যদিও মন্ত্ৰী গৰাকীয়ে মালিক পক্ষৰ সৈতে গোপনে মিলি এই মজুৰি বৃদ্ধি কৰাৰ পৰা বিৰত আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
